Μισέλ Μπαρνιέ

Ο Μισέλ Μπαρνιέ (Michel Jean Barnier, 9 Ιανουαρίου 1951) είναι Γάλλος πολιτικός και πρώην πολιτικός της Ευρωπαϊκής Ένωσης, Πρωθυπουργός της Γαλλίας από τον Σεπτέμβριο έως και τον Δεκεμβρίου του 2024 και από τη μομφή του τον Δεκέμβριο του ίδιου έτους παραμένει ως υπηρεσιακός.

Μέλος μιας σειράς γκωλικών κομμάτων (UDR, RR, UMP και Ρεπουμπλικνοί), ο Μπαρνιέ έχει υπηρετήσει σε πολλές υπουργικές θέσεις της γαλλικής Κυβέρνησης, μεταξύ των οποίων ως υπουργός περιβάλλοντος από το 1993 έως το 1995, υπουργός επικρατείας για ευρωπαϊκές υποθέσεις από το 1995 έως το 1997, Υπουργός Εξωτερικών από το 2004 έως το 2005 και Υπουργός Γεωργίας και Αλιείας από το 2007 έως το 2009.

Σε επίπεδο Ευρωπαϊκής Ένωσης (ΕΕ), ο Μπαρνιέ ήταν Ευρωπαίος Επίτροπος για την Εσωτερική Αγορά και τις Υπηρεσίες από το 2010 έως το 2014 και αντιπρόεδρος του Ευρωπαϊκού Λαϊκού Κόμματος (ΕΛΚ) από το 2010 έως το 2015. Από τον Οκτώβριο του 2016 έως τον Νοέμβριο του 2019 ήταν ο επικεφαλής διαπραγματευτής της ΕΕ στην Ομάδα για την προετοιμασία και τη διεξαγωγή των διαπραγματεύσεων με το Ηνωμένο Βασίλειο για το Brexit βάσει του άρθρου 50 της Συνθήκης για την Ευρωπαϊκή Ένωση (Task Force 50/TF50), στη συνέχεια από το 2019 έως 2021 Επικεφαλής της Ομάδας Εργασίας της Ευρωπαϊκής Επιτροπής για τις σχέσεις με το Ηνωμένο Βασίλειο (UK Task Force/UKTF).  

Τον Αύγουστο του 2021, ο Μπαρνιέ ανακοίνωσε ότι θα διεκδικούσε την Προεδρία της Γαλλίας στις προεδρικές εκλογές του 2022, αλλά δεν κατάφερε να κερδίσει επαρκή υποστήριξη στο συνέδριο των Ρεπουμπλικανών το 2021. 

Στις 5 Σεπτεμβρίου 2024, ο Μπαρνιέ διορίστηκε Πρωθυπουργός από τον Πρόεδρο Εμανουέλ Μακρόν.

Παραπομπές

Κατηγορία:Πρωθυπουργοί της Γαλλίας
Κατηγορία:Αξιωματικοί της Λεγεώνας της Τιμής